Ja, selve bredbåndsproduktet regner jeg nu med kommer til at fungerer når de forhåbentligt får åbnet for adgangen snarest. Og det er selvfølgeligt det vigtigste, men vejen dertil er ikke en disciplin Yousee kan siges at mestre med elegance. Jeg syntes at det er på kanten af rimelig ventetid at de skal tage 1 måned før en tekniker kan komme forbi, dette er dog ikke nyt da det har været sådan alle de gange jeg har skulle have besøg af en tekniker de senere år fra forskellige udbydere, så skyder på at det er udbudet der ikke kan matche efterspørgslen. Og hvis det er tilfældet så ville det være rart hvis kundeservice giver den begrundelse frem for standard svaret med at der arbejdes benhårdt på at forbedre noget der måske ikke kan forbedres alligevel. Ydermere får man blot meldingen om at teknikeren kommer forbi mellem 07.30 og 17.00 hvilket også er en klassiker mht teknikerbesøg - men selv teknikeren rystede på hovedet over at det åbenbart ikke er muligt at planlægge det mere præcist, og det virker nu også mærkeligt. Hvis Yousee ikke selv er i stand til planlægge med større præcision, så er der vel virksomheder der har ekspertise inden for det område som de kunne outsource det til.

Da jeg bestilte bredbåndet ønskede jeg fiber, men fik oplyst at min adresse kun understøttede en coax løsning, så det måtte jeg nøjes med (hastigheden er dog rimelig god). Her efter en måneds ventetid hvor teknikeren endeligt havde tid, får jeg så at vide af teknikeren at der da ER fiber på adressen. Jeg ringer ind til Yousee igen for høre ind til hvad det nu handler om, og jo, det kunne de da godt se at min adresse alligevel kunne understøtte, men desværre ville det kræve endnu en måneds ventetid før at en tekniker kunne komme forbi hvis jeg ville have fiber istedet for coax....... 

Nej, det ønsker jeg simpelthen ikke at vente på, og i den forbindelse kan det da undre at det ikke er en del af kundeservicen at når man havner i en sådan situation ikke kan opprioriteres til en lynbehandling, men sådan er praksis altså ikke.

Endeligt får jeg tilsluttet udstyret på dagen hvor forbindelsen er aftalt aktiv fra ..... for blot at konstatere (via opkald til kundeservice) at deres folk der tænder for signalet i centralen åbenbart er SÅ pressede på tid at de simpelthen ikke havde nået det....... måske dagen efter .....

OPDATERING: D. 13/10 - dvs. 4 dage efter teknikeren var ude. Det viste sig at min adresse ikke understøtter et coaxmodem, og det der skal til er stedet en trådløs router jeg kobler direkte på boksen i teknikrummet, hvert fald hvis jeg ønsker wi-fi i hjemmet. Hvem gør ikke det.?

Men Yousee tilbyder ikke en trødløs router i deres abonnement, så den skal jeg selv betale, og de er da ikke helt billige skal jeg hilse og sige. Hvis jeg havde vist dette i forvejen havde jeg måske undersøgt markedet for alternativer....

Indkøbt Router, og herefter tilslut for blot at konstatere at det stadigt ikke virker. Opkald til kundeservice igen, og her konkluderes det at det er en fejl/rettelse der skal gøres hos Yousee, og det er så noget der kan gøres indenfor forhåbentligt - 3 hverdage.....

OPDATERING: D. 20/10 - blev d. 13/10 lovet kontakt indenfor max 3 hverdage, men har ikke hørt noget efter en uge.... det er efterhånden IKKE overraskende.

Jeg har nu opgivet at være vred, jeg har derimod mistet troen på at Yousee er i stand til at løse dette indenfor en rimelig tidshorisont....